# data[].attributes.headline
รีวิวแบบจริงนะ

# data[].attributes.subject
รีวิวแบบจริงนะ

# data[].attributes.body
ภาคนี้น้อยคนมากที่จะมาเรียนเพราะอยากเรียนจริงๆ ส่วนมากก็มาเพราะไม่ติดอันดับแรกๆกันแทบจะทั้งนั้นภาคนี้เป็นที่รู้จักน้อยมาก ส่วนมากที่ไม่รู้ก็เพราะไม่รู้ว่าจบไปแล้วจะไปทำงานอะไร คือ ถ้าให้รีวิวแบบใจจริงภาคนี้อะมันอยู่ในเครือมนุษยศาสตร์ ดังนั้นสายงานคือกว้างแบบกว้างงงงงงงงงงงง ไม่ใช่ภาควิชาอื่นที่แบบว่าเรียนบัญชีก็เดาได้เลยว่าแบบทำงานสายบัญชีอะไรเงี้ยอะ ถ้าเอาแบบที่พอรู้เลยว่าจบสาขานี้แล้วทำงานอะไรได้ ก็คงเป็นจำพวกของอาจารย์มหาลัยอะแบบสายตรง ส่วนสายงานอื่นๆก็คงเอาแบบที่นึกออกก็คงเป็นฟรีแลนด์ที่ใช้สกิลส่วนตัวอะ กระซิบว่าภาษานี่สำคัญนะเรียนภาคนี้แต่ได้ภาษาที่ 2 ที่ 3 นี่ถือว่าดีเลยเป็นสกิลติดตัว

ถ้าถามว่าทำไมถึงเลือกวิชานี้ตอบได้เลยว่า กันเหนียว+เอาชื่อมหาลัยไว้ก่อน เพราะไม่รู้ว่าจะทำอาชีพอะไร แนะนำให้ว่างแผนจะดีที่สุดแต่ส่วนตัวคือวางแผนตั้งแต่สมัยมัธยมต้นแล้วแต่อาชีพเปลี่ยนทุกปีเลย555 ถ้าถามว่าเรียนยากไหมยากของแต่ละคนมันคนละแบบอะส่วนตัวคิดว่าก็ไม่ได้แย่ถึงขนาดนั้น ส่วนสังคมในรั้วมหาลัยถ้าให้บอกคือ มันก็เหมือนแบบจำลองของสังคมการทำงานนั่นแหละ เจอคนมากหน้าหลายตาเพื่อนที่สนิทกันตอนขึ้นมหาลัยก็อาจไม่สนิทกันแล้วเพราะสังคมมันกว้างขึ้นมาก เพื่อนที่รู้จักกันตอนเข้ามาใหม่ๆก็อาจไม่ได้สนิทกันตลอดไปเหมือนมัธยม เพราะลงเรียนวิชาต่างกันบ้าง เวลาไม่ตรงกันนู่นนี่นั่น รั้วมหาลัยนี่ความรู้สึกคือแกต้องอยู่คนเดียวให้เป็นแล้วอะ แบบมันไม่ได้มีเพื่อนที่ไปไหนไปกันอะไรขนาดนั้นอะ ฟิวบางคนคือต่างคนต่างอยู่เลยก็มี ส่วนสังคมในภาควิชานี้เพื่อนๆถือว่าน่ารักมากเลย(บางคนเพราะยังรู้จักไม่หมด555) แต่ส่วนใหญ่คือเอ็นจอยกันมาก น่ารักฝุดๆ นั่นแหละสรุปเลยก็คือเรียนภาคนี้ ต้องอัพสกิลตัวเองให้ไว ให้เยอะๆด้วยวางแผนตัวเองกันให้ดีๆ

# data[].attributes.headline
เอาที่สังคม คืออาจารย์

# data[].attributes.body
เอาที่สังคม คืออาจารย์ใจดีนะ ไม่เจอคนที่เคร่งกฎเท่าไหร่ คุยเล่นได้ น่ารักมาก ๆๆๆๆๆๆ นิสิตน่ารักด้วยนะ ไม่มีสังคมแบบรุ่นพี่รุ่นน้องต้องเคารพ/ไหว้กัน คุยกันปกติ สงสัยอะไรหรืออยากได้ชีทสรุปก็คือถามได้เลย พร้อมจะตอบฝุด ๆ

# data[].attributes.headline
รีวิวตรงๆไม่ขายฝัน

# data[].attributes.subject
รีวิวตรงๆไม่ขายฝัน

# data[].attributes.body
อยากให้น้องๆที่สนใจจะเรียนภาควิชานี้ วางแผนกับตัวเองล่วงหน้า 5 เลยปีว่าอยากเป็นอะไร ทำอาชีพอะไร เพราะสายมนุษย์มันไม่ใช่สายอาชีพจ๋า สำหรับคนที่จะเป็นฟรีแลนด์ เจ้านายตัวเองหรืออะไรที่ไม่ได้รับเงินเดือนจากคนอื่น อันนี้ขอไม่แตะ แต่จะพูดถึงตลาดแรงงาน ที่มีเงินเดือนรองรับ ต้องเข้าใจว่าชีวิตจริงเราต้องไปแข่งกับคนอีกหลายคนที่ความสามารถไม่เท่ากันดังนั้นจะทำอย่างไรให้จบปรัชญาไปแล้วมีความโดดเด่น? อันนี้เป็นหน้าที่ของน้องเองที่จะวางแผนเป้าหมายทั้งระยะสั้นและระยะยาวของตัวเอง ส่วนเรื่องเรียนมันเรียนได้ไหม เรียนได้นะ แต่ไม่ได้มองเห็นอนาคตตัวเองชัดขนาดนั้น เอาเป็นว่าถ้าอยากจบปรัชญาแล้วไม่อยากเตะฝุ่น น้องต้องวางแผนดีๆ อย่าลืมคำนึงถึงความเป็นไปได้ และถ้าหากบางอย่างไม่ตรงตามที่วางแผนไว้ ก็ไม่ต้องเสียใจ ให้เริ่มใหม่ ชีวิตมันมีทางออกเสมอ 💖

ป.ล. เรียนมอระดับต้นๆของประเทศไม่ได้แปลว่าหางานง่ายเด้อ (ถ้าสาขาไม่ตรงกับความต้องการของตลาดอาชีพ)

# data[].attributes.headline
ปรัชญาเป็นไง ?

# data[].attributes.subject
ปรัชญาเป็นไง ?

# data[].attributes.body
เป็นปกติ เรียนมาหนึ่งปีรู้สึกว่ายังไม่มีอะไรมาก มีวิชาทึ่สนุกกับวิชาที่อะไรวะอยู่บ้าง แนะนำให้อ่านหนังสือก่อนสอบเดือนนึงเพราะเนื้อหาค่อนข้างเยอะ สำหรับปรัชญาแล้วคนที่เข้าใจก็ไม่มีอะไรยากเลย สำหรับคนไม่เข้าใจก็จะต้องอ่านหลาย ๆ รอบหน่อย เพราะเนื้อหามีความซับซ้อนอยู่บ้าง การตั้งใจเรียนในวิชาและจดในสิ่งที่อาจารย์พูดสำคัญมาก บางวิชาถ้าไม่เข้าเลยคงจะไม่ได้ วิชาเจ้อตั้งใจหน่อยก็ดีนะ แต่ไม่ยากถึงขั้นผ่านไปไม่ได้ สู้ ๆ ค้าบบบ ❤️‍🔥

# data[].attributes.headline
รีวิวเรียนปรัชญาและศาสนา

# data[].attributes.subject
รีวิวเรียนปรัชญาและศาสนา

# data[].attributes.body
ที่เรียนมาช่วงปี1 มีทั้งวิชาที่ชอบและไม่ชอบ เอาจริงๆเป็นคนที่ไม่รู้ว่าสาขานี้เรียนอะไร เน้นคิดว่าตัวเองคงเรียนได้ มันเรียนได้จริงๆ แต่ไม่เข้าใจตรงนั้นบ้างตรงนี้บ้าง มีบางวิชาที่ชอบ และบางวิชาที่ไม่ชอบแอบโดดบ่อย แต่ถือคติต้องเอาตัวรอดได้ในตอนสอบ จริงๆรวมๆแล้วเรียนไปจบไปจะทำอะไรมันก็แล้วแต่เลย มันไปได้กว้างมาก แต่จะเน้นไปที่วิชาการ คนเข้ามาเรียนต้องเตรียมตัวเตรียมใจให้พร้อม สู้ๆฮะ

# data[].attributes.headline
เล่าละเอียดแบบ 300% มั้ง

# data[].attributes.subject
เล่าละเอียดแบบ 300% มั้ง

# data[].attributes.body
🧸 1

ต้องขอบอกก่อนว่าเป็นคนที่ไม่ได้คิดจะมาสาขานี้ มอนี้เลยด้วยซ้ำ อยากไปศรีปทุมอะแหละ แต่พ่อบอกให้ลองสอบไปก่อน ก็เลยไปลองสอบขำ ๆ สรุปติดเฉยเลย พ่อก็เลยสมัครให้หมดทุกอย่างเลย ทั้งที่สัญญาว่าจะให้เรียนศรีปทุม เพราะว่าสาขาที่อยากเข้า มันมีที่เดียวในไทยคือที่นี่ แต่ก็นั่นแหละเลยได้เข้าสาขานี้ มอนี้ เพราะลองกดไปเล่น ๆ แล้วเพื่อนที่รร.ติดมกเยอะมาก ๆ เลยเลือกมกไว้อันดับ 1 แล้วที่เหลือเลือกจุฬา มหิดล (ชอบความท้าทายอะ ถึงแม้เขาจะบอกให้เลือกที่ชัวร์ไว้ท้าย) แต่ก็ติด เลยได้มาเรียนที่นี่แล้วก็เข้าไลน์กลุ่มก็ช้า พลาดตอนปฐมนิเทศอีก เลยไม่ค่อยรู้อะไร ต้องอาศัยถามในกลุ่มเพื่อนเอา ลำบากมาก ๆ เพราะไม่ได้ติดตามข่าวอะไรเลย555 เพราะไม่อยากมาเรียนที่นี่เลยปล่อยเบลอไปน่ะแหละ

🧸 2

คิดผิดมากที่มาเข้าสาขานี้ คนที่จะเข้าสาขานี้ต้องรู้ว่าเป็นสาขาวิชากรจ๋า ๆ ไม่มีฝึกงาน แต่ถ้าอยากทำก็ไปขอให้ครูช่วยประสานงานให้คงได้แหละ งานจบเป็นงานเปเปอร์ พวกวิทยานิพนธ์ พวกรายงานอะแหละ เป็นสิ่งที่ตัวเองเบื่อมาก ๆ เป็นเดอะแบกมาทั้งชีวิตละ วิชา IS เอย ชีวะ คณิต เคมี ไทย แบกจนท้อไม่อยากยุ่งกับพวกคำนำเนื้อเรื่องสรุปสารบัญบรรณานุกรมละ แต่สาขานี้มันเจอไง ถึงครูจะบอกว่าทำเป็นกลุ่มได้อะแหละ ก็ไม่อยากทำอยู่ดี อยากทำพวกธีสิส ชิ้นงาน มากกว่างานเปเปอร์อีก

แล้วก็สาขามันเน้นถกเถียง นำเสนอความคิดไรงี้ นี่เป็นคนพรีเซนต์ไม่ดีเลย พออยู่ต่อหน้าคนลืมหมดไม่ได้ท่องจำมานะ เข้าใจจริง ๆ แต่พออยู่ต่อหน้าตะกุกตะกักเหมือนคนไม่ได้เตรียมพร้อมมาเลย ไม่แน่ใจว่าตอนจบปี 4 นำเสนอเปเปอร์ตัวเองจะเป็นแบบพินอัพหรือเปล่า (แบบพวกภาพรวมเน้นพรี ถ้าพรีไม่ดีภาพรวมทุกอย่างก็ไม่ดี เหมือนไม่ได้เตรียมพร้อมมา) ถ้าเป็นงั้นคงแย่ เป็นอีก 1 เหตุผลที่ไม่อยากเข้าที่นี่

🧸 ครูใจดี มั้ง

ถึงไม่อยากเข้า แต่ก็ต้องหาข้อมูลคร่าว ๆ มาก่อนจะเลือกอันดับอะ สิ่งที่ควรดูคืออาจารย์ ส่วนตัวมีแนวคิดว่า “ข้อสอบยาก ให้เกรดยาก งานเยอะ ไม่เป็นไร ขอแค่ใจดีก็พอ” คิดงี้จริง ๆ พวกสอบกับงานอะสู้ไหว แต่ถ้าเจอคนดุ ก็คงไม่กล้าเข้าไปปรึกษา เข้าไปถามเรื่องงานต่าง ๆ แต่นี่เท่าที่เจอมีแต่ครูใจดีทำให้เวลามีปัญหา เลยกล้าเข้าไปถามถึงในห้องพักครูเลย อาจารย์เลยสำคัญมาก ๆ ถ้าเรียนง่าย สบายแต่ครูไม่ดี ขอไม่เรียนดีกว่า ด่ากลับบวกรีพอร์ตส่งด้วยงับฮยอง

🧸 เนื้อหาวิชาหลัก ๆ เนอะ

ตรรกศาสตร์ : รวมภาษาไทยกับหลักการคิดคณิต ไม่ใช่ตรรกศาสตร์เลขขนาดนั้น ส่วนตัวก็ได้อยู่ส่วนครูส่วนตัวว่าสอนดีนะ ก็ปกติ แต่ในคลิปที่ครูลงสอนดีกว่ามาก ๆ ดูคลิปเข้าใจกว่ามาก ๆ นี่ขนาดขี้เกียจอ่าน อ่านน้อย ดูแต่คลิปยังได้ A เลย แต่คนดรอปเยอะมาก ก็นั่นแหละนี่ถนัดอะไรแบบนี้อยู่แล้ว ถ้าให้อธิบายวิชานี้แบบง่าย ๆ ก็แนว “วิเคราะห์ว่าข้อความนี้สมเหตุผลไหม” จะมีหลักการอยู่ มีวิธีคิดแบบคณิต แล้วก็แบบภาษาไทย สิ่งแรกคือแยกให้ออกว่าอันไหนเป็นเหตุ หรือผล หลายคนยังแยกไม่ออก ลอง “เพราะเธอกินข้าว เธอจึงอิ่ม” ลองดูว่าอันไหนคือสาเหตุ อันไหนคือผลดู จำประโยค เพราะ…จึง… ไว้ ส่วนคณิตก็มีแผนภูมิเวนน์ที่ออกสอบเยอะมาให้พิสูจน์ว่าข้อความมันสมเหตุผลไหม ทำได้หลายวิธีอะ แต่ตอนสอบจะต้องทำได้ทุกวิธีนะ5555 (A พลังวันไนท์มิราเคิล คืนเดียวอัดทุกอย่าง จะตายเข้าสักวัน ปวดหัวมาก)

ไทย : พวกวิชา 102 มั้ง ตัวบังคับ ก็สอนสิ่งที่จำเป็นในเปเปอร์ พวกการเขียนบรรณานุกรมไรงี้ ก็มีประโยชน์ดี ตัดเกรด 85 เอ ตัดสูงมากอะ แต่ส่วนตัวก็ได้อยู่ จำมา สอบข้อเขียนล้วน ครูภาคเช้าตรวจงานละเอียดมาก ก็ดีดูใส่ใจ จะได้รู้ว่าพลาดตรงไหนด้วย แต่ตัวนี่ติดนิสัยพิมพ์ภาษาแบบ “พิมเร่น ๆ จนเกิดผลกะทบจีง ๆ ตอนทำงานส่งกับตอนสอบข้อเขียนกะมีชะงักคิดคำไม่ออกเพราะติดเร่นพิมพ์เร่น ๆ แบบนี้“ มันกระทบจริง ๆ จากคำที่เคยเขียนถูก ตอนนี้คิดไม่ออกละ แต่ถ้าใครไม่เป็นก็ไม่ต้องเปลี่ยนก็ได้ (B+ พลังวันไนท์มิราเคิล คืนเดียวอัดทุกอย่าง จะตายเข้าสักวัน แอบเสียดาย ถ้าตัด 80 ปกติคงได้เอ แง้)

ปรัชญา : ข้อสอบจะบอกว่าปลายเปิดก็ไม่ได้ปลายเปิดขนาดนั้น มันเปิดแบบมีคำตอบไว้อยู่แล้ว จะพูดไงดี555 ครูใจดีจริง ๆ มีงานใหญ่ ๆ ให้ส่ง นี่ทำวิเคราะห์ปรัชญาแนวคิดในหนัง เป็นเหมือนวิชาประวัติศาสตร์ ไล่ดูแนวคิดปรัชญาในยุคต่าง ๆ (A วันไนท์มีจริงในมหาลัย แล้วแต่คนถนัดอ่านแบบไหน)

ศาสนา : เน้นถกเถียงในคาบ มีควิซส่งท้ายคาบ ทำไปพร้อมกับฟังครูไป งานเน้นงานกลุ่ม จับกลุ่มใหญ่อยู่ หาเพื่อนดี ๆ ทำ เรียนทุกศาสนาจริง ๆ ละเอียด ประวัติศาสดาของศาสนา พิธีกรรม หลักคำสอน(A เนื้อหาเยอะมาก แต่อัดคืนเดียวได้อยู่นะ) ส่วนตัวคิดว่าพอมีควิซให้ทำพร้อมเรียน มันไม่ค่อยมีสมาธิเรียนเลย เพราะมัวแต่หาทำอะ

🧸 เรียนแล้วได้อะไร

ได้แนวคิดใหม่ ๆ พัฒนาระบบการคิด การวิเคราะห์ สายวิชาการ สายมนุษย์สังคมก็ได้แบบนี้แหละ เป็นหมวดวิชาสังคม แล้วก็ได้แนวคิดที่รู้อยู่แล้วก็มี555

🧸 จบแล้วไปไหน

นั่นดิ มันสายวิชาการ เน้นระบบการคิด คงต้องอัดวิชาเสริมแน่น ๆ แต่ก็มีหลายคนที่จบมาเรียนไม่ตรงสายเยอะแยะ เรื่องปกติ อย่างในทวิตตอนนี้ มีทวิตนึงเล่าเรื่องเรียนหมอเจอแต่อะไรบั่นสุขภาพตอนเรียนพอเรียนจบก็ไปหางานอื่นทำที่ไม่ทำร้ายสุขภาพจิตตัวเอง ในโควทก็มีคนเป็นแบบนั้นด้วยเยอะแยะ พอใจแบบไหนก็ไปสมัคร นี่กะว่าจะอัดจิตวิทยาเยอะ ๆ กับกฎหมาย ให้ดูประวัติมันมีไรมากขึ้นล่ะมั้ง เพราะตอนนี้ไม่ได้เครียดกับวิชาหลักเลย ตัวนี่อะถนัดพวกวิชาหมวดสังคมอยู่แล้ว ประวัติศาสตร์ไม่ชอบแต่ก็ได้สังคมก็ได้ รัฐศาสตร์ก็ได้อยู่ ตอนนี้เลยสบาย ๆ อยู่ แต่ในอนาคตจะเป็นไงไม่รู้ แต่น่าจะตัดหมวดสังคมออกถ้าเรียนไม่ไหว ไปสายวิทย์สุขภาพดีกว่า เป็นสกิลเซฟ ละก็จะอัดภาษาที่สามล่ะมั้ง

สรุปก็ไปได้หลายทาง ที่ไม่ใช่พวกวิชาชีพเฉพาะ หมอ วิศวะ ที่เหลือไปได้หมดเลย โลกนี้ไม่ได้มีแต่หมอ พยาบาล วิศวะ ครู เราอาจจะกลายเป็นไลฟ์โค้ชขายคอร์สเบียว ๆ ไปวัน ๆ ก็ได้ นี่ก็ไม่รู้ว่าจะเป็นไรดีเลยอัดทั้งวิทย์ทั้งกฎหมายไปเลยตอนนี้ ระหว่าง 4 ปีที่อยู่ อาจจะรู้ก็ได้ หรือ 4 ปีจบแล้วยังไม่รู้ก็ไม่เป็นไรใครที่หนักใจว่าจะเรียนไรก็ทำแบบเราได้เลย ไม่ถูกใจอะไรก็ถอนวิชาไป หรือกลางทางมันไม่ใช่ก็ซิ่วไปหาสิ่งที่ชอบได้เลย ถ้าใครหนักใจกลัวไม่มีใครเอาเข้าทำงาน ส่วนตัวคิดว่าถ้าข้อมูลการเรียนมันเป็นไปตามที่บริษัทต้องการก็น่าจะได้งานนะ คงต้องอัดหลาย ๆ สกิลเผื่อไว้ ถ้าตัวเองแพนิคอะ (ลำบากตัวเองไปอีก แต่นี่ทำนะ แง้)

# data[].attributes.headline
รีวิวภาควิชาปรัชญาและศาสนาฉบับตัวแม่ ตัวมัม ตัวให้ค่าขนมบุตร❕

# data[].attributes.subject
รีวิวภาควิชาปรัชญาและศาสนาฉบับตัวแม่ ตัวมัม ตัวให้ค่าขนมบุตร❕

# data[].attributes.body
ก็สำหรับน้องๆที่สนใจหรืออยากเข้าศึกษาในภาควิชาปรัชญาและศาสนา หวังว่ารีวิวของพี่จะช่วยน้องในการตัดสินใจไม่มากก็น้อยนะคะ มาเริ่มกันเลย!!!! ตอนนี้พี่กำลังจะขึ้นปี 2 พอพี่เข้ามาเรียนจริงๆ พี่ก็รู้สึกว่าในตัวเนื้อหาของภาควิชาตอนปี1 ไม่ได้ยากมากสำหรับพี่ ถ้าน้องมีความตั้งใจและเข้าใจในเนื้อหาก็ไม่ยากเกินไปสำหรับน้องแน่นอน! ส่วนเพื่อนในภาคก็ค่อนข้างโอเค น่ารัก เป็นมิตร อาจารย์ในภาคใจดี บรรยากาศในการเรียนค่อนข้างชิว พี่รู้สึกว่าตลอด 1 ปี สิ่งหนึ่งที่พี่ได้เลย คือ เพื่อนๆพี่ๆและอาจารย์ที่น่ารัก เนื้อหาพี่อาจจะยังรีวิวไม่ได้มาก เพราะยังไม่ได้เรียนเจาะลึกขนาดนั้น แต่ส่วนตัวพี่ค่อนข้างโอเคเลย การตัดสินใจเลือกเรียนในภาคนี้พี่รู้สึกว่าพี่ไม่ได้เลือกผิด และพี่รู้สึกชื่นชอบจริงๆ รู้สึกว่าตัวเองมีเหตุผล มีมุมมองและเปิดใจมากกว่าแต่ก่อนและสิ่งที่พี่อยากจะบอกกับน้องๆ คือ ถ้าใจน้องอยากเรียนในภาควิชาปรัชญาและศาสนา ก็เลือกเรียนเลย หรือถ้าหากยังลังเลอยู่ ก็ลองถามตัวเองดูว่าถ้าเราต้องเลือกเรียนสิ่งๆหนึ่งตลอด 4 ปี อันไหนคือสิ่งที่น้องจะรู้สึกแฮปปี้ เป็นตัวเอง ค่อยๆพิจารณาดูคั้บ สู้ๆงับ พี่เป็นกำลังใจให้ แล้วเจอกันค่า💗

# data[].attributes.body
เรียนมา 1 ปี ตอบยากนะว่าได้อะไร แล้วก็จนตอนนี้ที่เข้ามาเรียนก็ไม่รู้ด้วยซ้ำว่าจบไปจะทำงานอะไร จะมีอนาคตมั้ย แต่ก็หวังว่าคงจะหาทางได้ เรียนแล้วได้อะไร ไม่แน่ใจเหมือนกัน มีทั้งวิชาที่ชอบ วิชาที่ไม่ชอบ เข้าเรียนบ้างโดดเรียนบ้าง แต่ที่รู้สึกได้คือความคิดหลายอย่างเปลี่ยนไป มองโลกในหลายแง่มากขึ้น เข้าใจคนอื่นมากขึ้น ตัดสินใจเรื่องบางเรื่องด้วยหลายมุมมอง ตั้งคำถามน้อยลงว่าทำไมคนนั้นถึงไม่ทำอย่างนั้น ทำไมคนนี้ถึงไม่ทำแบบนี้ มันทำให้เราเลือกที่เข้าใจคนอื่นมากกว่าจะตั้งคำถามแล้วเอาความคิดตัวเองไปใส่ เวลาอยู่ข้างนอกก็ใช้เวลาพินิจพิเคราะห์สิ่งรอบตัวไปเรื่อย อาจจะเป็นคนช่างสังเกตขึ้นมานิดนึง รู้สึกเป็นเรื่องที่แปลกใหม่แต่รู้ตัวอีกทีความคิดก็เปลี่ยนไปเยอะ ส่วนหนึ่งน่าจะเพราะโตขึ้นกว่าตอนมัธยม สังคมเปลี่ยนความคิดอะไรก็เปลี่ยนไปด้วย ส่วนเรื่องสังคมตอนเรียนสภาพแวดล้อมอะไรต่างๆก็ดีนะ คนไม่เยอะ ไม่วุ่นวายเท่าไหร่ มีห้องภาคของตัวเอง สะดวกดี ไปพักผ่อนได้ แต่เคยเข้าไปใช้ไม่ถึงสิบครั้ง คนเยอะนิดหน่อย อาจารย์ก็โอเค ส่วนใหญ่ก็คุยได้ปรึกษาได้ ใครจะเข้ามาเรียนก็ไม่ต้องคาดหวังอะไรมากมาย ปล่อยใจ เดี๋ยวก็เจอทางของตัวเอง สู้ๆ

# data[].attributes.attachment_caption
ภาพวาระสุดท้ายของนักปรัชญาโสกราตีส

# data[].attributes.headline
สาขาวิชาปรัชญาและศาสนาเป็นยังไงนะ ?

# data[].attributes.subject
สาขาวิชาปรัชญาและศาสนาเป็นยังไงนะ ?

# data[].attributes.body
เรียนปรัชญาทำไม ?

ปรัชญาทำให้เราได้เรียนรู้ความหลากหลายทางความคิดผ่านนักปรัชญาแต่ละบุคคล ทำให้เราได้เข้าใจแนวคิดและมุมมองใหม่ ๆ รอบตัวมากมาย รวมถึงได้พัฒนาทักษะทางการคิด ทำให้เราได้เรียนรู้และเข้าใจแนวความคิดตัวเองมากขึ้นด้วย พอเรียนไปเราก็จะได้รับรู้ว่าเรามีเศษเสี้ยวความคิดที่คล้ายกับใคร เป็นแนวความคิดแบบไหน ได้คิดอะไรแปลกใหม่ตลอดเวลา รวมถึงได้เรียนรู้ที่จะยอมรับความแตกต่างทางความคิดอีกด้วย มีการดีเบตทางความคิดกัน

เรียนศาสนาทำไม ?

ศาสนาทำให้เราได้เรียนรู้ความเชื่อที่หลากหลาย ซึ่งทุกความเชื่อล้วนเป็นผลผลิตมาจากความคิดของมนุษย์นั่นเอง ทำให้เราได้เข้าไปเรียนรู้เรื่องของศาสนาลึกซึ้งขึ้นกว่าเดิม ได้รู้ต้นกำเนิดของศาสนา และได้รู้ว่าทำไมจึงเกิดศาสนาต่าง ๆ มากมาย

สาขาวิชานี้เรียนแค่ปรัชญาและศาสนา ?

สาขาวิชานี้ไม่ได้เรียนแค่ปรัชญาและศาสนาเท่านั้น แต่ได้เรียนรู้กว้างไปถึงเนื้อหาทางประวัติศาสตร์ ภาษาไทย ภาษาอังกฤษ คณิตศาสตร์ทางลอจิก ศิลปะ และศาสตร์อื่นอีกมากมาย

สาขาวิชานี้สำหรับคนไม่มีที่เรียน ?

มีคนบางกลุ่มบอกเอาไว้ว่าสาขาวิชาปรัชญาและศาสนาเป็นตัวเลือกสำหรับคนที่ไม่มีที่เรียน เรียนง่าย ได้Aสบาย แต่จริง ๆ แล้วไม่ใช่แบบนั้นเลย ! ทุกสาขาวิชามีความยากง่ายแตกต่างกัน การจะได้Aต้องมีความตั้งใจ และรักในการเรียนจริง ๆ จะรอดหรือร่วงก็อยู่ที่ตัวผู้เรียน ลองถามใจตัวเองดูว่ามีความสนใจในเรื่องของปรัชญาและศาสนาหรือไม่ อย่าให้ความรู้สึกกังวลใจ กลัวว่าจะไม่มีที่เรียนทำให้ตัดสินใจเลือกเรียนในสาขาวิชาที่ตัวเองไม่ได้ชอบจริง ๆ นะ !

เรียนจบสาขาวิชานี้ไปทำงานอะไร ?

ทำงานอะไรก็ได้ที่เราอยากทำเลย ! พอเอาเข้าจริง ไม่ใช่ทุกคนที่เรียนจบไปแล้วทำงานตรงสายอยู่แล้ว ไม่ต้องกลัวว่าเรียนจบไปจะไม่มีงานทำ เราอยากทำอะไรก็เลือกทำได้เลย ถ้าคิดว่าทำไม่ได้มันก็จะทำไม่ได้อยู่ตลอดนะ !

คำคมจากนักปรัชญา

"ข้าพเจ้ารู้อยู่อย่างเดียวเท่านั้น คือรู้ว่า ข้าพเจ้าไม่รู้อะไรเลย”

-โสกราตีส

สุดท้ายนี้ ขอให้มีความสุขในรั้วมหาวิทยาลัยนะ !
(❛◡❛)✿

# data[].attributes.body
เข้ามาโดยที่ไม่รู้ว่าเรียนอะไร เน้นเข้าเรียนแต่ไม่เข้าใจ อาศัยจากการฟังคนอื่นอีกที สนุกเวลาได้ฟังแนวคิดหลายๆแบบที่เราคิดไม่ถึง เป็นสิ่งที่ทำให้เราเริ่มชอบและอยากเรียนรู้มากขึ้น เรียนไปเรื่อยๆจะรู้สึกว่า 'อ๋อ นี่สินะ ปรัชญา' แต่มีปรัชญาก็ต้องมีศาสนา ต้องเรียนควบคู่กัน มีง่ายบ้างยากบ้างแล้วแต่ความชอบ อาจารย์สาขานี้ใจดี จริงๆ มีปัญหาอะไรก็ปรึกษาอาจารย์ได้เลย สังคมรอบตัวก็โอเค บางคนอยู่แบบตัวใครตัวมัน แต่ส่วนใหญ่เพื่อนจะซัพพอร์ตกันดี อันนี้แล้วแต่จะคิดชีวิตคนละแบบ ถ้าอยากหาประสบการณ์ที่แปลกใหม่ สาขานี้ก็เป็นอีกสาขาที่อยากให้ลองได้เรียนรู้กัน ปรัชญาและศาสนาไม่ได้น่ากลัวอย่างที่คิด ปล่อยใจสนุกๆก็พอ

# data[].attributes.headline
สำหรับการเรียนภาควิช

# data[].attributes.body
สำหรับการเรียนภาควิชานี้เวลาเรียนส่วนมากก็จะชิวๆไม่ได้เครียดอะไรมากอาจารย์กับนิสิตก็เป็นกันเองไม่ได้ดูห่างกันมากแต่สิ่งที่ผู้เขียนคิดว่าคนที่จะเข้ามาเรียนนั้นควรจะให้ความสำคัญคือของการถกเถียงและการแสดงความคิดเห็นเพราะในระหว่างเรียนอาจารย์หลายๆคนก็จะ ถามความคิดเห็นคุณเสมอ
คุณไม่จำเป็นต้องเป็นคนพูดเก่งหรือบุคลิกดี ขอเพียงแค่ว่าข้ออ้างของคุณนั้นมีเหตุผลสนับสนุนเพียงพอ ซึ่งภาควิชานี้จะทำให้คุณสามารถทำสิ่งดังกล่าวได้
แต่
สำหรับเรื่องการสอบภาควิชานี้ในหลายๆวิชาจะไม่ใช่สิ่งที่ท่องจำแล้วนำไปสอบได้ แต่คุณจำเป็นต้องเข้าใจในเนื้อหานั้นๆจริงๆ และข้อสอบแทบจะทุกวิชาก็จะเป็น ข้อเขียน ที่ให้เวลาประมาณ3ชั่วโมง ซึ่งนี่ก็คิดว่าไม่ค่อยจะพอเท่าไหร่

# data[].attributes.headline
อาจารย์ธีรัตม์

# data[].attributes.subject
อาจารย์ธีรัตม์

# data[].attributes.body
อัดเสียงตั้งแต่ต้นจนจบเท่านั้นจะช่วยน้องๆได้ ถ้าวันไหนไม่ไปให้เพื่อนอัดไว้ตั้งแต่เริ่ม เพราะข้อสอบบางข้อไม่เคยสอนแค่พูดให้ฟังในคาบ เช่น อ.: วิชานี้เปิดสอนครั้งแรกที่...
ข้อสอบ: วิชานี้สอนที่ไหนที่แรก
อ.: นักปรัชญาสำนักAคนนี้กล่าวไว้ว่า"กขคง" ข้อสอบ: "กขคง" เป็นคำพูดของนักปรัชญาคนใด
ก็คือต้องรู้ทุกอย่างแล้วต้องรู้ละเอียด

# data[].attributes.headline
คำแนะนำจากพสชาวปรัชญา

# data[].attributes.subject
คำแนะนำจากพสชาวปรัชญา

# data[].attributes.body
สวัสดีชาวปรัชญาทุกคน! สำหรับเพื่อนๆที่กำลังสนใจในสาขานี้ หรือเรียนสาขานี้อยู่ ความจริงที่ทุกคนอาจจะรู้อยู่แล้วคือปรัชญาไม่ได้มีบอกตายตัวว่าจบไปแล้วทำงานอะไร แน่นอนมันสามารถ adapt ได้หลายงานก็จริง แต่เราเชื่อว่าพอเริ่มเรียนไปเรื่อยๆแกจะเริ่มถามตัวเองว่าสิ่งที่เรียนมันเอาไปต่อยอดในสายงานไหนได้บ้าง (ต้องมีซักแว้บแหละ!) สำหรับคนที่กำลังเคว้งอยู่ เราอยากให้ใช้เวลาในมหาลัยค้นหาตัวเองไปด้วยนะ ลองไปทำกิจกรรม เข้าชมรมต่างๆ ไปเข้าค่าย ทำงานพาร์ทไทม์ ทำอะไรใหม่ๆ หรือไปฝึกงานก็ยังได้! เรารู้สึกว่ามันทำให้แกได้เจอตัวเอง แถมยังมีประสบการณ์ไว้แปะใน resume อีกด้วยนะ สำคัญมาก!

# data[].attributes.headline
Logicวิชาตัวตึง

# data[].attributes.subject
Logicวิชาตัวตึง

# data[].attributes.body
ทุกสาขามันจะมีวิชานึงที่รู้สึกท้อ สำหรับเรามันคือlogicเหนื่อยจนร้องไห้แต่สุดท้ายก็ต้องยอมรับว่าเราไปต่อไม่ไหวจริงๆ ไม่ไหวจนต้องดรอปเพื่อไม่ให้ติดF แต่การดรอปวิชาสาขาไม่ได้แปลว่าเราเลือกเรียนสาขาที่ผิด การเรียนปรัชญาและศาสนาให้อะไรมากกว่านั้น บางคนอาจจะชิลๆแค่นี้ไหวอยู่แล้ว ซึ่งต้องมาเรียนรู้ด้วยตัวเอง อย่าไปคิดเยอะว่าจบมาจะทำอาชีพอะไร มันมีอาชีพรองรับเราอยู่แล้วขอแค่ทำวันนี้ให้สุดความสามารถก็พอ

# data[].attributes.headline
เรียนเเล้วได้อะไร?

# data[].attributes.subject
เรียนเเล้วได้อะไร?

# data[].attributes.body
เอาตรงๆรู้สึกว่าจะเข้าใจตัวเรามากขึ้นเข้าใจคนรอบข้างเข้าใจในสิ่งที่ควรจะเป็นไปอะมันทําให้เราได้พัฒนาความรู้เเละความรู้สึกมากๆเราจะมองโลกได้กว้างขึ้นเเละก็เข้าใจในอะไรๆอย่างมากขึ้นเเละได้ข้อคิดกับเรื่องหล่ยๆอย่างได้รับฟังความคิดเห็นคนเพื่อนในสาขารู้สึกว่าดีนะเราได้ดีเบตกันในหลายๆเรื่องเลย

# data[].attributes.headline
มีพระมานั่งเรียนด้วย

# data[].attributes.subject
มีพระมานั่งเรียนด้วย

# data[].attributes.body
สนุกสุดด ตอนที่นำเสนองานตัวเองแล้วต้องถามคำถามคนพรี เราคุยกับพระ ตั้งคำถามได้เลยย ทั้งพระทั้งอาจารย์ก็ช่วยตอบ

# data[].attributes.headline
: เรียนปรัชญาจบไปทำไรครับพี่?

# data[].attributes.subject
: เรียนปรัชญาจบไปทำไรครับพี่?

# data[].attributes.body
: ทำอะไรก็ได้ที่อยากทำฮะ ..ไม่ได้กวนตีนนะ พูดจริง ไม่เชื่อก็ลองเข้ามาเรียนดู ปรัชญาเป็นเรื่องเกี่ยวกับความคิดที่สามารถพาเราไปได้ไกลกว่าแค่ในหัวตัวเอง

# data[].attributes.body
ถึงคนที่สนใจและกำลังตัดสินใจที่จะเรียนสาขานี้📍จะบอกว่าตัวเราเองก็ไม่คาดคิดเหมือนกันว่าจะเรียนสาขานี้ค่ะ5555555 จับพลัดจับพลูมาโผล่นี้เฉย เอาจริงตอนแรกไม่รู้จักความหมายของปรัชญาด้วยซ้ำ แต่ถูไถกับศาสนาก็เลยลองเรียนดูสักตั้ง แต่ตอนนี้กลับเป็นว่าเราชอบปรัชญามากกว่าที่คิด ส่วนตัวเราคิดว่าปรัชญาเป็นสิ่งที่กว้างมากกกก ปรัชญาสอนให้เราเป็นคนมีเหตุมีผล สอนให้เรารู้จักคิดรู้จักตั้งคำถามกับสิ่งต่างๆรอบตัว ปรัชญาลึกซึ้งทางความคิดจริงๆอยากให้ทุกคนได้มาลองเรียนดูนะคะ มันสนุกดีที่เราได้มาแชร์ความคิดและดิสคัสกันในห้องเรียน แอบกระซิบว่าอาจารย์ในภาคใจดีมาก🥰
ส่วนศาสนาเราได้เรียนไปแค่ตัวเดียวเอง ซึ่งคือศาสนาเบื้องต้น เนื้อหาก็ตามชื่อวิชาคับ ท้ายคาบอาจารย์จะให้นิสิตมาดิสคัสมุมมองทางศาสนาบ่อยๆคับ อาจจะรีวิวได้ไม่มากเพราะพึ่งเรียนวิชาภาคได้ไม่กี่ตัวเอง ;—; ส่วนสังคมในสาขาก็โอเคนะ ส่วนใหญ่พวกเราจะสิงกันอยู่ห้องภาคที่ทุกปีสามารถมาใช้ได้ มีเกมส์มีน้ำมีขนมให้ (อาจารย์ซื้อมาเลี้ยงตลอดเลย😍) ห้องแอร์ฉ่ำๆ นอกจากนี้สภาพแวดล้อมในมอก็น่าเรียน ต้นไม้สีเขียวเยอะมาก อาหารก็อร่อยไม่แพง อยากให้น้องมาเรียนกันเยอะๆๆๆน้าาาาาา ฝากปรัชญา มก ไว้ในอ้อมอกอ้อมใจด้วยนะค้าบ ไว้เจอกันน้า - 🧚🏻‍♀️

# data[].attributes.body
สึสดีค่า สาขานี้คือปรัชญาและศาสนานะคะ ภาคเดียวสาขาเดียวตลอดไปคุณเลือกไม่ได้ว่าอยากเรียนแค่ศาสนาหรือแค่ปรัชญาเพราะสองสิ่งนี้เป็นสิ่งที่คู่กันขาดกันไปจะเสียสมดุลนะคะ สาขานี้ปี 1 จะได้เรียนตัวเบื้องต้นของทั้ง 2 ศาสตร์เลยคุณจะพบกับความปวดหัว (หยอก(จริง)) แต่เราจะได้รับรู้มุมมองของคนอื่นๆด้วยเพราะมีการดิสคัสกันเกิดขึ้นซึ่งเป็นอะไรที่สนุกมากๆเลย ยิ่งตอนสอบคือชอบสุดโดยเฉพาะข้อเขียนปรัชญาคือไม่มีผิดไม่มีถูกในความคิดเราแต่ต้องตอบในหัวข้อที่เขาให้มานะคะบางข้อก็กำหนดไว้ เพราะปรัชญาอยู่รอบตัวเราค่า ทั้งหนัง เพลง อนิเมะ ฯลฯ อีกมากมายน้า ใดๆคือเริ่ดมาก ชิวสุด ตัวแม่ตัวลูกตัวพ่อเรียนได้หมด เลือกเราสิคะปรัชญา มก 😍

# data[].attributes.headline
รีวิวแบบตัวลูกนั่งเรียน

# data[].attributes.subject
รีวิวแบบตัวลูกนั่งเรียน

# data[].attributes.body
เรียนมา 1 ปี ถ้าตอบแบบเอาจริง ๆ ก็ยังไม่รู้ว่าจบไปทำงานอะไร มันเป็นซอฟสกิลฝุด ๆ แต่มันทำให้มีจุดยืนมากขึ้น ค้นหาตัวเองได้มากขึ้น เพราะบางอย่างเราไม่รู้ว่ามันเรียกว่าอะไร พอเรียนแล้วมันเข้าใจอ่ะ เข้าใจสิ่งรอบตัวมากกว่าเดิม เอาจริง ๆ มันส่งผลกับความคิดเยอะมากเพราะปรัชญาคือความคิดในหัวอ่ะเนอะ  อีกอย่างเลยคือสังคมดี555 มีห้องภาคเป็นของตัวเองด้วย คุยได้เล่นได้กินได้ เป็นห้องที่คนในภาคขาดไม่ได้TT ด้วยความที่คนไม่ค่อยเยอะ รุ่นพี่รุ่นน้องก็จะสนิทกัน ช่วยกันติวด้วยนะ
**กรุณากดเลือกปรัชญาศาสนา มก**

# data[].attributes.headline
เรียนมาตลอด 1 ปีรู้ส

# data[].attributes.body
เรียนมาตลอด 1 ปีรู้สึกว่ามีความรู้ความเข้าใจในทั้งเรื่องต่างๆมากขึ้น มีความรู้ในด้านของปรัชญาในแบบที่ลึกมากขึ้นจากที่เมื่อก่อนไม่รู้เลยว่าปรัชญาคืออะไร แล้วก็เข้าใจในศาสนาต่างๆมากขึ้นอีกด้วยทำให้เรามีมุมมองต่อคนอื่นๆที่กว้างขวางมากขึ้น จะมีบางตัวที่ยากบ้าง แต่ก็เป็นประสบการณ์ที่ดี